Mumbai International Film Festival-ah Mizo Delegates,"840/2024-2025 Aizawl, the 17th June : June ni 15 atanga ni 21, 2024 thleng awh tur, Mumbai International Film Festival-ah Mizoram atangin delegates mi engemaw zatin an chhim dawn. Ministry of Information & Broadcasting ruahmanna hnuaia I & PR Department Deputy Director, Pu Pratap Chhetri bak ah Mizoram film khawvela sulhnu nei tha mek thalai (promising film makers leh actors) - Raymond Colney (BISP), Melody G Fanai (Tin Tin Entertainment), Rinzuala (Actor), Timothy Vangchhia (Actor) te chu vawiinah an kal dawn. RUNMAWI (Streaming App) atangin delegates Pu S Lalmawipuia (Director, Operations) leh Pu Jonathan Lalrinfela (Production Manager)-te bak ah Runmawi lam hian Mizoram Film Industry hmasawnna a nih beiseiin film maker Lalruatfela (Mart Visual Inc.) leh Actor lar Tommy Rosangliana (GRTv)-te hruaiin June ni 14 khan Mumbai an pan. 18th MIFF-ah hian Bollywood mi lar tak takte pawh an inlan ṭhin a, Gala Red Carpet te, Masterclass pawimawh tak takte bakah short film 107, documentary 115 leh animation 92, a vaiin film 314 screening an nei dawn a. Award hlu tak tak sem a ni bawk ang.",Dated: 17 th Jun 24 1:04 PM,https://dipr.mizoram.gov.in/post/mumbai-international-film-festival-ah-mizo-delegates